Ghost Stories

***Ghost Stories*** нь Их Британийн алтернатив рок хамтлаг болох Coldplay-н зургаа дахь студийн цомог юм. Энэхүү цомгийг Английн продюсер Пол Эпворт болон өмнөх Mylo Xyloto цомог дээр хамтран ажиллаж байсан Даниэл Грийн, Рик Симпсон нартай хамтран бүтээжээ. Энэ цомог нь Parlophone-оор дамжуулагдан 2014 оны 5-р сарын 16-нд , Atlantic Records-оор дамжуулагдан Хойд Америкт 2014 оны 5-р сарын 19-нд худалдаанд гарахаар товлогджээ .Энэ цомог нь тэдний Atlantic студийн доор хийн Хойд Америкт гаргасан анхны бүрэн хэмжээний уран бүтээл бөгөөд 2013 онд Capitol Records тэдний нэр дээр шилжсэнээс үүдэлтэй.

Ghost Stories цомог нь 2013 болон 2014 онуудад Coldplay хамтлагийн Лондон, Лос Анжелес дахь студид бүтээгджээ. Энэхүү цомог дээр Avicii, Timbaland, Madeon болон хамтлагийн гол хамтрагчдын нэг Жон Хопкинс нар ажиллажээ. Ghost Stories цомгийг Parlophone болон Coldplay чамгүй сурталчилсан бөгөөд үүнд телевизийн тусгай хөтөлбөр, визуал цомог, iTunes дээр урьдчилан сонсох боломж, цомгийг сурталчлах 6 аялан тоглолт болон телевиз радиогийн төрөл бүрийн нэвтрүүлгүүд багтаж байлаа. Цомог худалдаанд гарсны дараа дахин 5 синглээр сурталчилгаагаа хийсэн бөгөөд үүнд тэргүүн сингл "Magic", "Midnight", "A Sky Full of Stars", "True Love", "Ink" зэрэг бүтээлүүд багтана. Ghost Stories цомог нь 57 дахь удаагийн Грэммийн шагналын "Шилдэг поп цомог" төрөлд нэр дэвшжээ.

Хэд хэдэн эх сурвалжийн мэдээлснээр хамтлагийн дуучин Крис Мартин эхнэр Гвинет Палтроугаас салсан нь цомогт нөлөөлжээ.

## Үүсэл
2011 онд тэд тав дахь студийн цомгоо Mylo Xyloto нэртэйгээр гаргасан. Энэ цомог нь тэдний өмнөх хэв маягийг эвдсэн, илүү поп урсгал талдаа цомог болсон. Мөн бусдаас илүү шинийг сэтгэж, өнгө будгийн хослолыг гаргаж ирсэн. Энэ цомгийг Маркус Дэвис, Бриан Эно, Рик Симпсон болон Дан Грийн нар продюсер хийн дэлхийн 18 орны хөгжмийн жагсаалтыг тэргүүлэн 16 оронд борлуулалтаараа алт болон платинум гэрчилгээ аван нилээд амжилт тогтоожээ. Mylo Xyloto цомог нь худалдаанд гарсан эхний жилдээ дэлхий даяар 8 сая хувь борлогдсон.
Coldplay-н 2011 онд гаргасан Paradise сингл нь тэдний 2008 оны Viva la Vida синглээс хойших анхны UK чартыг тэргүүлсэн сингл болжээ.
Тэд Mylo Xyloto цомгийн аялан тоглолтоо 2011 онд эхлэн Европ, Хойд Америк, Австрали тивүүдээр хийж, 99,7 сая долларын ашиг олжээ.

Ghost Stories цомог бүтээгдэж эхлэх үеэс эхлэн Coldplay шинэ цомогоо урьдын "акустик дуунуудаас бүрдсэн, зөөлөн" хэв маягтай бүтээхийг зорьжээ.
Тэд энэ цомогоо өмнөх Mylo Xyloto-г бодвол засвар бага оруулж, акустик хэв маягтай бүтээх эрмэлзэлтэй байсан байна. Coldplay хамтлагийн бөмбөрчин Вилл Чэмпион энэ талаар BBC Радиод ярилцлага өгсөн байдаг, тэрээр Жо Вайлийн буцаад хуучин хэв маягаараа дуулах уу гэсэн асуултад: "Тийм ээ, хэрэв тэгвэл сайхан байх болно. Өмнөхөө үгүйсгэн цааш явах боломж байхгүй. Тиймээс бид хөгжмийн хэв маягаа хослуулах тал дээр нилээн анхаарч байгаа" гэж хариулсан байна.

## Үзэл баримтлал
Ghost Stories цомгийн үзэл санаа нь хамтлагийн дуучин Крис Мартины эргэн тойрон дахь 2 гол сэдэв дээр тулгуурласан байдаг. Энэхүү цомог нь өнгөрсөн үйл явдлыг судлах, тэдгээр зүйлс ирээдүйд таны болон хэн нэгний хайр дурлалд хэрхэн нөлөөлөх талаар ажээ. Түүнд Ghost Stories цомог нь "хайрыг судлах явдал (Making of Ghost Stories нэвтрүүлэгт тэр ингэж хэлжээ)"-г төлөөлдөг байна.

## Бичигдэх үйл явц
Энэхүү цомгийг зохиох үйл явц болон бичилтийн үйл ажиллагаа нь 2013 оноос 2014 оны эхэн хүртэл Лондон хотноо байрлах студи болох The Bakery болон The Beehive-д болжээ. Энэ студид тэд өмнөх цомгууд болох Viva la Vida or Death and All His Friends болон 2011 онд гарсан Mylo Xyloto-г тус тус бичүүлж байв. 2013 оны эхээр хамтлагийн аргил гитарчин Гай Бэрримэний гэрт хамтлагийнхан цуглан, цомгийн ажлаа эхлүүлсэн. Энэ нь тэдний Mylo Xyloto аялан тоглолтоо дуусган түр завсарлага авсанаас хойших анхны уран бүтээлийн ажил нь байжээ. Хамтлаг энэ цомгоо өөрсдийн өмнөх цомгуудаас өөр хэв маягтай хийхээр эрмэлзэж байлаа. Хамтлагийн дуучин Крис Мартин энэ удаа хамтлагийн бусад гишүүддээ өөрсдийн хувь нэмрээ оруулах илүү их боломжийг олгосон бөгөөд Coldplay-н өмнөх цомгууд ихэвчлэн Крис Мартины зохиосон дуунуудаас бүрддэг байсан. Жишээлбэл цомгийн "Magic" дууг хамтлагийн аргил гитарчин Гай Бэрримэн голлон бичжээ.

## Цомгийн баглаа,сав
Цомгийн нүүр зургийг Британид суурьшилтай Чехийн сийлбэрчин, зураач Мила Фүрстова урлажээ. Дундад зууны хэв маягтай нүүр зураг нь шөнө дунд далайн давалгаа дээрх сахиусан хос далавчаас бүрддэг. Далавч дотроо далд утга санаануудаас бүрдэх хэд хэдэн үйл явдлыг сийлбэрлэн оруулж өгсөн байдаг. Зураг дотроо дурлалт хосууд, толины өмнө зогсож буй хүн, нисэж буй цагаан тагтаа, тойрог оньсого, лааны гэрэлд зогсож буй охин, цонхороо хуй салхийг харж буй болон шаттай тасалгааны цэцэг гэх мэт олон үл тайлагдах зургаас бүтдэг. Цомгийн нүүр зураг Coldplay хамтлагийн албан ёсны цахим хуудас дээр том хэмжээгээрээ томсгох ойртуулах зэрэг үйлдлүүдийг хийж болохоор байрлуулагджээ.

Мила Фурстова цомгийн нүүр зургаас гадна цомгийн синглүүд болох "Magic", "A Sky Full of Stars", "Midnight", "True Love" зэрэг уран бүтээлүүдийн нүүр зургийг бүтээсэн. Эдээр бүтээлүүд нь хэв маягийн хувьд төстэй болсон ба Мила эдгээр зургуудаа тайлбарлахдаа: "нүд гялбам зургууд нь орчин цагийн болон хувь хүний зүүдэнд дундаас бодит байдлаар хайж буй бидний ухамсарыг дүрслэн үзүүлсэн" хэмээн тайлбарлажээ.

## Цомгийн сурталчилгаа
Coldplay 2014 оны iTunes Festival-н нээлтийн өдөр буюу 2014 оны 3-р сарын 11нд оролцон тоглосон. Энэхүү тоглолт Техас мужийн Аустин хотын "W Austin Hotel and Residences (товчоор Moody Theater)" нэртэй газар жил бүр зохиогддог South by Southwest(SXSW) арга хэмжээний үеэр зохиогдсон. Энэхүү тоглолтондоо Coldplay тухайн үед олон нийтэд хүртээл болгоод байсан "Magic", "Midnight" зэрэг дуунуудаа дуулсанаас гадна Ghost Stories цомгийн "Always in My Head", "Another's Arms" зэрэг дуунуудаа анх удаа амьдаар дуулж олны хүртээл болгосон. Мөн хамтлаг Sport Relief 2014 аяны хүрээнд "Magic" дуугаа амьдаар тоглон бичүүлсэн байсан бөгөөд энэ тоглолт нь 2014 оны 3-р сарын 21нд "BBC One" телевизийн сувгаар цацагдсан.

2014 оны 4-р сард, Coldplay дэлхий даяар "зураг дарж агнах" тэмцээн зохиосон. Энэхүү тэмцээн нь Ghost Stories цомогт багтсан 9 дуу бүрийн Крис Мартин-н гар бичмэл шүлгийн цаасийг дэлхийн өнцөг булан бүрийн номын сангийн сүнсний тухай номнуудад нуусан бөгөөд хамтлаг твиттер хуудсаараа твиттер хуудсаараа дамжуулан нуусан газруудийн талаарх байршлыг санаа болсон хэлж байв. Нуусан газар бүртээ тэд тусгай алтан тасалбар хавсаргасан бөгөөд энэ нь олсон хүндээ Coldplay хамтлагийн Лондон хотын Royal Albert Hall-д хийх тоглолтийг үзэх эрхтэй болснийг илтгэнэ.
Дууны шүлгүүд дараах хотуудын номын сангаас олдсон: Мексик хот, Сингапур, Хелсинк, Барселона, Дартфорд, Нюрк, Тауран, Дублин болон Юханесбург. 

2014 оны 4-р сараас 7-р сар хүртэл Coldplay хамтлаг өөрсдийн шинэ цомгоо сурталчлаах хэд хэдэн тоглолтоо хийжээ. Хамтлаг 4-р сарын 25-нд Германы Көлн хотод E-Wert, 5-р сарын 5-нд Нью-Йорк хотын Beacon Theatre-т, мөн тэдний шинэ цомог болох Ghost Stories худалдаанд гарсан өдөр болох 5-р сарын 19-нд Лос Анжелес хотын Royce Hall-д, 5-р сарын 28-нд Францын нийслэл Парис хотын Casino de Paris-д, 6-р сарын 12-нд Япон улсын нийслэл Токио хотын Tokyo Dome City Hall-д, 6-р сарын 19-нд Австралийн Сидней хотын Enmore Theatre-д ба 7-р сарын 1 болон 2-нд Английн дээдсийн танхим гэгдэх Royal Albert Hall-д амжилттай хийснээр тэдний шинэ цомог болох Ghost Stories-ийн аялан тоглолтууд өндөрлөжээ..

2014 оны 5-р сарын 12нд буюу цомог нээлтээ хийхээс 7 хоногийн өмнө Ghost Stories цомог бүхэлээрээ iTunes дээр сонсож болохоор тавигдсан ба үүнтэй зэрэгцээд Фурстовагийн цомгийн нүүрийг ашигласан бүрэн хэмжээний анимэйшн видео цацагдсан. Гэвч хамтлаг цомогоо Spotify, Beats Music, Deezer, болон Rdio платформууд дээр 2014 оны 9-р сарын 22 хүртл тавихыг зөвшөөрөөгүй. Өмнө нь тэд *Mylo Xyloto* цомог дээрээ бас дээрх үйлдлийг хийж байв.

## Цомогт багтсан дуунууд 
;Notes
*Пол Эпворт – продесер (2 дахь дуу)
*Рик Симпсон&nbsp;– продесер (2 дахь дуу)
*Даниэл Грийн&nbsp;– продесер (2 дахь дуу)
*Жон Хопкинс&nbsp;– продесер (2 дахь дуу)
*Мила Фүрстова&nbsp;– зураг

## Худалдаанд гарсан түүх
## Эшлэл
Ангилал:Coldplay